Diari Oficial de la Generalitat Valenciana


Sumari del DOGV 5896, del 19-11-2008 (2008/13063)

Notificació del laude emés per la Junta Arbitral de Transports de València a l'empresa Ilidis Amorós, SLU. Expedient número V-138/2008.
---------------------------------------------------------------------------------------------------------------------------------------

### Dades del document

Número de DOGV
:   5896

Data del DOGV
:   19-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13272


Data del document
:   11-11-2008

Organisme emissor
:   Conselleria d'Infraestructures i Transport

Tipus de document
:   Edicte

Notificació del laude emés per la Junta Arbitral de Transports de València a l'empresa Ilidis Amorós, SLU. Expedient número V-138/2008. [2008/13952]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Ilidis Amorós, SLU, que s'ha dictat laude en l'expedient referenciat i com no és possible la seua notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal: president: Ramón Escrig Moreno. Vocals: Anna Caballero Costa, que justifica la seua absència. Palmira Martínez Ferri, que justifica la seua absència. Secretària-vocal: Amparo Peris Catalá. Parts: reclamant: Transportes y Mudanzas del Sureste, SL, representada per Manuel Paredes Villaseca, assistit per la lletrada Andrea Peiró. Reclamat: Ilidis Amorós, SLU, que no compareix a l'acte de la vista.  
València, 25 de setembre de 2008, a les 17.55 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-138/08 i es procedix a la realització de la vista oral respecte de la reclamació següent: impagament de ports. Incompareixença del reclamat.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a la vista per al dia 25.09.2008 per mitjà d'escrit rebut el 22.09.2008 per Pablo Amorós Cabrera, segons queda acreditat amb l'avís de rebut expedit pel Servici de Correus i que consta en l'expedient.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports segons queda acreditat pels documents (cartes de port, documents de control, etc.) que adjunts a la demanda consten en l'expedient. La suma total d'estes factures ascendix a la quantitat de 4.197,97 euros. Esta quantitat ha de ser minorada en l'import de 92,96 euros, quantitat que es considera a compte de l'import degut, per la qual cosa queda com a quantitat reclamada la de 4.087,01 euros.  
Després de múltiples requeriments de pagament sense que este es produïra és per això que s'interposa esta reclamació.  
Acaba sol·licitant que previ el reconeixement del seu dret es condemne la reclamada al pagament de l'import total del deute que ascendix a 4.087,01 euros.  
S'apliquen els fonaments jurídics següents:  
1. Cal dir que la competència territorial de la Junta ve determinada en els articles 6 i 7.2 del Reglament de la LOTT (Reial Decret 1211/90). Diu l'article 7.2: La competència de les juntes per a realitzar les actuacions previstes en les lletres a) i b) de l'article anterior, estarà determinada pel lloc d'origen o de destí del transport o el de realització del corresponent contracte, a elecció del peticionari o demandant, llevat que expressament i per escrit s'haja pactat la submissió a una junta concreta.   
Ha sigut triat per la demandant el lloc de realització del contracte tal com s'ha manifestat i no ha sigut provat de contrari que fóra un altre lloc, esta Junta ha de declarar-se competent territorialment.  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en que s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Donada l'absència de les vocals representants d'empreses carregadores i de la Federació de Transportistes, que van excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. Dels documents que consten en l'expedient, així com de les manifestacions realitzades en la vista, es deduïx que efectivament el transport reclamat va ser realitzat tal com s'havia prèviament contractat, per la qual cosa ha de ser estimada la pretensió de la demandada en totes les seues peticions.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda interposada per Transportes y Mudanzas del Sureste, SL, representada per Manuel Paredes Villaseca contra Ilidis Amorós, SLU, ja que dels fets relatats, documents probatoris i declaracions efectuades s'establix que van ser realitzats els ports tal com han sigut ressenyats.   
Per tot això Ilidis Amorós, SLU, haurà d'abonar a Transportes y Mudanzas del Sureste, SL, la quantitat de quatre mil huitanta-set euros amb un cèntim (4.087,01 €).  
Este laude serà executiu si no es complix, en el termini de vint dies comptadors a partir del següent a la recepció d'este.   
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.»  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 11 de novembre de 2008.- El president de la Junta Arbitral de Transports de València: Ramón Escrig Moreno.